धीरूभाई के जन्मदिन पर साथ होंगे मुकेश-अनिल  
28 दिसंबर को रिलांयस ग्रुप के संस्थापक धीरूभाई अंबानी का 80वां जन्मदिन है और इस बार ये अंबानी परिवार के लिए एक खुशखबरी लेकर आ रहा है।
28 दिसंबर को रिलांयस ग्रुप के संस्थापक धीरूभाई अंबानी का 80वां जन्मदिन है और इस बार ये अंबानी परिवार के लिए एक खुशखबरी लेकर आ रहा है। रिलायंस ग्रुप के बंटवारे के बाद पहली बार मुकेश अंबानी और अनिल अंबानी अपने परिवार के साथ पुश्तैनी गांव चोरवाड़ आ रहे हैं। धीरूभाई अंबानी के गांव चोरवाड़ में उनके जन्मदिन की खुशी में तीन दिन का उत्सव मनाया जा रहा है।  धीरूभाई की पत्नी कोकिला बेन अंबानी चोरवाड़ पहुंच चुकी हैं और यहां आकर उन्होंने कहा कि चोरवाड़ की धरती से धीरूभाई आगे बढ़े थे और अब उनके बेटे मुकेश और अनिल आगे बढ़ रहे हैं। यहां दोनों एक-साथ आ रहे हैं। मुकेश और अनिल के बीच कई सालों से चली आ रही तल्खी के बाद इस आयोजन को दोनों भाईयों के नजदीक आने के तौर पर देखा जा रहा है।